# Aspergillus fumigatus

Aspergillus fumigatus és un fong hialí del gènere Aspergillus i és una de les espècies més comunes d'Aspergillus que produeixen malalties en individus immunocompromesos o amb trastorns pulmonars crònics. És el principal fong que infecta als receptors de trasplantaments de medul·la òssia i d'òrgans sòlids, causant una alta taxa de mortalitat (40-90 per cent) entre els afectats.
Aspergillus fumigatus és un sapròtrof estès per la natura. Típicament es troba en sòls amb matèria orgànica en descomposició, com ara en els munts de compost, on té un paper essencial en el reciclatge del carboni i l'hidrogen. Les colònies del fong produeixen conidis que suren a l'aire. El 2009 es va descriure per primera vegada el seu cicle sexual complet, encara que un treball anterior ja havia descobert que era un fong sexual.
El fong és capaç de créixer a 37 °C al cos humà i fins a 50 °C amb els conidis sobrevivint a 70 °C. En els cultius microbiològics creix bé en medis sòlids, a una temperatura òptima d'entre 25 i 37 °C. Un mètode per distingir ràpidament i amb eficàcia A. fumigatus d'altres membres de la secció Fumigati, com ara Aspergillus udagawae o Aspergillus lentulus, és la reacció en cadena de la polimerasa múltiple.
La seva virulència és multifactorial i poligènica. Forma biofilms amb facilitat, un fet que té importància clínica, ja que dificulta l'acció dels antifúngics en els bronquis. Les persones inhalen centenars d'espores d'aquest fong cada dia. En els individus sans la immunitat innata elimina eficaçment els conidis inhalats i evita la colonització fúngica dels pulmons. Quan el sistema immunitari està danyat, el fong pot ser l'agent infecciós de l'aspergil·losi, ja que empra diversos mecanismes cel·lulars per interferir tant la resposta immunitària innata com l'adaptativa. Les infeccions pulmonars per Aspergillus fumigatus són una causa rellevant de morbiditat i mortalitat arreu del món.
És el membre del gènere Aspergillus que origina amb major freqüència aspergil·losis broncopulmonars al·lèrgiques, degut a la nombrosa presència de molècules antigèniques en la seva paret cel·lular, i el principal responsable de l'augment de la incidència d'aspergil·losis invasives en persones immunodeficients. També és una de les causes d'exacerbació de l'asma al·lèrgic i de la malaltia pulmonar obstructiva crònica, d'endocarditis infecciosa en marcapassos cardíacs artificials i en vàlvules natives, d'osteomielitis postquirúrgica, de queratitis pigmentada, de meningoencefalitis, d'endoftalmitis i escleritis necrotitzant postvitrectomia, de rinosinusitis fúngica no invasiva, d'onicomicosi, d'aneurisma i trombosi de la vena àziga, de tumor inflamatori de Pott, de traqueobronquitis, de mediastinitis posterior postinfecció per COVID-19, de tiroïditis supurada i abscés perineal subcutani, de pericarditis, d'empiema pleural, d'artritis sèptica, de colangitis en casos de colangiocarcinoma, d'abscés mediastínic en persones sense alteracions immunitàries, d'abscés renal en malalts immunodeficients o d'abscessos cerebrals en pacients sotmesos a hemodiàlisi.
Conté compostos amb interès en la lluita contra el càncer, substàncies emprades en la producció d'alguns hipolipemiants També es pot obtenir a partir d'algunes soques del fong l'enzim glucosa oxidasa (una oxidoreductasa amb diversos usos industrials i biotecnològics).
Quan Aspergillus fumigatus creix en certs materials de construcció pot produir micotoxines perjudicials com la gliotoxina, per exemple. Una altra micotoxina originada per A. fumigatus és la fumagil·lina, una biomolècula complexa amb propietats antimicrobianes, emprada per tractar la microsporidiosi intestinal i la nosemiasi de les abelles de la mel.

## Genoma

Aspergillus fumigatus té un genoma estable haploide de 29,4 milions de parells de bases.

## Galeria

* Conidis d'Aspergillus fumigatus
* Colònia en càpsula de Petri
* Aspergillus fumigatus aïllat del sòl d'un bosc
* Tall de cervell d'un gall d'indi infectat

## Referències

* ↑ Fang, W; Latgé, JP «Microbe Profile: Aspergillus fumigatus: a saprotrophic and opportunistic fungal pathogen» (en anglès). Microbiology (Reading), 2018 Ag; 164 (8), pp: 1009-1011. DOI: 10.1099/mic.0.000651. PMC: 6152418. PMID: 30066670 [Consulta: 11 desembre 2024].
* ↑ Knutsen, AP; Slavin, RG «Allergic bronchopulmonary aspergillosis in asthma and cystic fibrosis» (en anglès). Clin Dev Immunol, 2011 Abr 5; 2011, pp: 843763. DOI: 10.1155/2011/843763. PMC: 3095475. PMID: 21603163 [Consulta: 19 desembre 2024].
* ↑ Navarro Egea, M; Valero Rando, R; Rodríguez Soto, A; Lafuente Ginés, M; et al «Aspergillus fumigatus» (en castellà). Rev Sanit Inves, 2021 Oct 30; 2 (10), pp: 1-6. ISSN: 2660-7085 [Consulta: 10 març 2025].
* ↑ Bandres, MV; Modi, P; Sharma, S «Aspergillus Fumigatus» (en anglès). StatPearls [Internet]. StatPearls Publishing LLC, 2023 Ag 8; NBK482464 (arch), pàgs: 6. PMID: 29494071 [Consulta: 11 desembre 2024].
* ↑ Douglas, P; Tyrrel, SF; Kinnersley, RP; Whelan, M; Longhurst, PJ; et al «Predicting Aspergillus fumigatus exposure from composting facilities using a dispersion model: A conditional calibration and validation». Int J Hyg Environ Health, 2017 Gen; 220 (1), pp: 17-28. DOI: 10.1016/j.ijheh.2016.09.017. ISSN: 1618-131X. PMID: 27745825 [Consulta: 19 desembre 2024].
* ↑ Rhodes, JC «Aspergillus fumigatus: growth and virulence». Med Mycol, 2006 Set; 44 (Supl 1), pp: S77-S81. DOI: 10.1080/13693780600779419. ISSN: 1369-3786. PMID: 17050423 [Consulta: 19 desembre 2024].
* ↑ Kwon-Chung, KJ; Sugui, JA «Aspergillus fumigatus—What Makes the Species a Ubiquitous Human Fungal Pathogen?». PLoS Pathog, 2013; 9 (12), pp: e1003743. DOI: 10.1371/journal.ppat.1003743. PMC: 3857757. PMID: 24348239 [Consulta: 19 desembre 2024].
* ↑ Paoletti, M; Rydholm, C; Schwier, EU; Anderson, MJ; Szakacs, G; Lutzoni, F; Debeaupuis, JP; et al «Evidence for sexuality in the opportunistic fungal pathogen Aspergillus fumigatus» (en anglès). Curr Biol, 2005 Jul 12; 15 (13), pp: 1242-1248. DOI: 10.1016/j.cub.2005.05.045. ISSN: 1879-0445. PMID: 16005299 [Consulta: 11 desembre 2024].
* ↑ Ashton, GD; Dyer, PS «Culturing and Mating of Aspergillus fumigatus» (en anglès). Curr Protoc Microbiol, 2019 Set; 54 (1), pp: e87. DOI: 10.1002/cpmc.87. PMC: 9285815. PMID: 31518066 [Consulta: 5 gener 2025].
* ↑ Frías-De León, MG; Zavala-Ramírez, M; Córdoba, S;G Zúñiga, G; Duarte-Escalante, E; Pérez-Torres, A; et al «Phenotypic characteristics of isolates of Aspergillus section Fumigati from different geographic origins and their relationships with genotypic characteristics» (en anglès). BMC Infect Dis, 2011 Maig 9; 11, pp: 116. DOI: 10.1186/1471-2334-11-116. PMC: 3115867. PMID: 21554728 [Consulta: 27 gener 2025].
* ↑ Sugui, JA; Vinh, DC; Nardone, G; Shea, YR; Chang, YC; Zelazny, AM; et al «Neosartorya udagawae (Aspergillus udagawae), an Emerging Agent of Aspergillosis: How Different Is It from Aspergillus fumigatus?» (en anglès). J Clin Microbiol, 2010 Gen; 48 (1), pp: 220-228. DOI: 10.1128/JCM.01556-09. PMC: 2812273. PMID: 19889894 [Consulta: 1r febrer 2025].
* ↑ Serrano, R; Gusmão, L; Amorim, A; Araujo, R «Rapid identification of Aspergillus fumigatus within the section Fumigati» (en anglès). BMC Microbiol, 2011 Abr 21; 11, pp: 82. DOI: 10.1186/1471-2180-11-82. PMC: 3102036. PMID: 21510879 [Consulta: 27 gener 2025].
* ↑ Rementeria, A; López-Molina, N; Ludwig, A; Vivanco, AB; Bikandi, J; et al «Genes and molecules involved in Aspergillus fumigatus virulence» (en anglès). Rev Iberoam Micol, 2005 Mar; 22 (1), pp: 1-23. DOI: 10.1016/s1130-1406(05)70001-2. ISSN: 1130-1406. PMID: 15813678 [Consulta: 14 març 2025].
* ↑ Savneet Kaur, S; Singh, S «Biofilm formation by Aspergillus fumigatus» (en anglès). Med Mycol, 2014 Gen; 52 (1), pp: 2-9. DOI: 10.3109/13693786.2013.819592. ISSN: 1369-3786. PMID: 23962172 [Consulta: 8 gener 2025].
* ↑ Seidler, MJ; Salvenmoser, S; Müller, FMC «Aspergillus fumigatus forms biofilms with reduced antifungal drug susceptibility on bronchial epithelial cells» (en anglès). Antimicrob Agents Chemother, 2008 Nov; 52 (11), pp: 4130-4136. DOI: 10.1128/AAC.00234-08. PMC: 2573142. PMID: 18710910 [Consulta: 11 desembre 2024].
* ↑ Mackel, JJ; Steele, C «Host defense mechanisms against Aspergillus fumigatus lung colonization and invasion» (en anglès). Curr Opin Microbiol, 2019 Des; 52, pp: 14-19. DOI: 10.1016/j.mib.2019.04.003. PMC: 6858520. PMID: 31103956 [Consulta: 17 gener 2025].
* ↑ Abad, A; Fernández-Molina, JV; Bikandi, J; Ramírez, A; Margareto, J; Sendino, J; Hernando, FL; Pontón, J; et al «What makes Aspergillus fumigatus a successful pathogen? Genes and molecules involved in invasive aspergillosis» (en anglès). Rev Iberoam Micol, 2010 Oct-Des; 27 (4), pp: 155-182. DOI: 10.1016/j.riam.2010.10.003. ISSN: 2173-9188. PMID: 20974273 [Consulta: 11 desembre 2024].
* ↑ Svirshchevskaya, E; Zubkov, D; Mouyna, I; Berkova, N «Innate Immunity and the Role of Epithelial Barrier During Aspergillus fumigatus Infection» (en anglès). Curr Immunol Rev, 2012 Ag; 8 (3), pp: 254-261. DOI: 10.2174/157339512800671985. PMC: 3520052. PMID: 23255875 [Consulta: 10 febrer 2025].
* ↑ Heinekamp, T; Schmidt, H; Lapp, K; Pähtz, V; Shopova, I; Köster-Eiserfunke, N; Krüger, T; et al «Interference of Aspergillus fumigatus with the immune response» (en anglès). Semin Immunopathol, 2015 Mar; 37 (2), pp: 141-152. DOI: 10.1007/s00281-014-0465-1. PMC: 4326658. PMID: 25404120 [Consulta: 10 febrer 2025].
* ↑ Earle, K; Valero, C; Conn, DP; Vere, G; Cook, PC; Bromley, MJ; et al «Pathogenicity and virulence of Aspergillus fumigatus» (en anglès). Virulence, 2023 Des; 14 (1), pp: 2172264. DOI: 10.1080/21505594.2023.2172264. PMC: 10732619. PMID: 36752587 [Consulta: 15 desembre 2024].
* ↑ Greenberger, PA; Bush, RK; Demain, JG; Luong, A; et al «Allergic bronchopulmonary aspergillosis» (en anglès). J Allergy Clin Immunol Pract, 2014 Nov-Des; 2 (6), pp: 703-708. DOI: 10.1016/j.jaip.2014.08.007. PMC: 4306287. PMID: 25439360 [Consulta: 14 febrer 2025].
* ↑ Singh, B; Singh, S; Asif, AR; Oellerich, M; Sharma, GL «Allergic aspergillosis and the antigens of Aspergillus fumigatus» (en anglès). Curr Protein Pept Sci, 2014; 15 (5), pp: 403-423. DOI: 10.2174/1389203715666140512120605. ISSN: 1389-2037. PMID: 24818760 [Consulta: 29 desembre 2024].
* ↑ Dagenais, TRT; Keller, NP «Pathogenesis of Aspergillus fumigatus in Invasive Aspergillosis» (en anglès). Clin Microbiol Rev, 2009 Jul; 22 (3), pp: 447-465. DOI: 10.1128/CMR.00055-08. PMC: 2708386. PMID: 19597008 [Consulta: 21 gener 2025].
* ↑ Chaudhary, N; Marr, KA «Impact of Aspergillus fumigatus in allergic airway diseases» (en anglès). Clin Transl Allergy, 2011 Jun 10; 1 (1), pp: 4. DOI: 10.1186/2045-7022-1-4. PMC: 3294627. PMID: 22410255 [Consulta: 11 desembre 2024].
* ↑ Connell, D; Shah, A «The contribution of Aspergillus fumigatus to COPD exacerbations: a "sensitive" topic» (en anglès). Eur Respir J, 2020 Ag 27; 56 (2), pp: 2002223. DOI: 10.1183/13993003.02223-2020. ISSN: 1399-3003. PMID: 32855304 [Consulta: 15 desembre 2024].
* ↑ Chen, W; Ji; Y; Hong, X; Zhu, Y; Gou, X; et al «Pacemaker Associated Aspergillus fumigatus Endocarditis: A Case Report» (en anglès). Infect Drug Resist, 2023 Gen 19; 16, pp: 329-335. DOI: 10.2147/IDR.S393917. PMC: 9871031. PMID: 36704772 [Consulta: 14 desembre 2024].
* ↑ Aldosari, MA; Alghamdi, MH; Alhamdan, AA; Alamri, MM; et al «Native valve fungal endocarditis caused by Aspergillus fumigatus: management dilemma» (en anglès). Oxf Med Case Reports, 2020 Mar 30; 2020 (3), pp: omz147. DOI: 10.1093/omcr/omz147. PMC: 7104203. PMID: 32257253 [Consulta: 5 gener 2025].
* ↑ Lo, CKL; Wilson, EW «Aspergillus fumigatus sternal osteomyelitis following cardiac surgery: Case report and literature review» (en anglès). J Assoc Med Microbiol Infect Dis Can, 2022 Set 27; 7 (3), pp: 269-278. DOI: 10.3138/jammi-2021-0032. PMC: 9629732. PMID: 36337597 [Consulta: 14 desembre 2024].
* ↑ Vélez, M; Balparda, K; Díaz, AM «A rare pigmented keratitis caused by Aspergillus fumigatus» (en anglès). Int J Ophthalmol, 2015 Feb 18; 8 (1), pp: 208-210. DOI: 10.3980/j.issn.2222-3959.2015.01.37. PMC: 4325269. PMID: 25709935 [Consulta: 28 febrer 2025].
* ↑ Bolla, C; Lupia, T; Schimmenti, A; Gaviraghi, A; Penpa, S; Roveta, A; et al «A rare case of meningoencephalitis due to Aspergillus fumigatus» (en anglès). Work Pap Public Health, 2023 Jul 26; 11 (1), pp: 9665. DOI: 10.4081/wpph.2023.9665. ISSN: 2279-9761 [Consulta: 6 març 2025].
* ↑ Gruener, AM; Allen, F; Stanford, MR; Graham, EM «Aspergillus fumigatus Endophthalmitis with Necrotizing Scleritis following Pars Plana Vitrectomy» (en anglès). Case Rep Ophthalmol Med, 2016 Jun 9; 2016, pp: 9289532. DOI: 10.1155/2016/9289532. PMC: 4917691. PMID: 27379189 [Consulta: 26 desembre 2024].
* ↑ García-Serrano, G; Pérez-Flecha, F; Sagüillo, K; Almeida, F; et al «Rinosinusitis fúngica no invasiva producida por micetomas. Presentación de 2 casos y revisión de la literatura» (en castellà). Rev Esp Cirug Oral y Maxilofac, 2016 Oct-Des; 38 (4), pp: 223-227. DOI: 10.1016/j.maxilo.2014.10.001. ISSN: 2173-9161 [Consulta: 23 febrer 2025].
* ↑ Gupta, PK; Ranjan, S «A Case Study of Onychomycosis Caused by Aspergillus Fumigatus» (en anglès). Galore Int J Health Sci Res, 2022 Jul-Set; 7 (3), pp: 1-4. DOI: 10.52403/gijhsr.20220701. ISSN: 2456-9321 [Consulta: 26 desembre 2024].
* ↑ Briones-Claudett, KH; Briones-Claudett, MH; Posligua Moreno, A; López Briones, BJ; Briones Zamora, KH; et al «Azygos Vein Aneurysm with Thrombosis and Aspergillus fumigatus Diagnosed Using Bronchoscopy: Case Report» (en anglès). Am J Case Rep, 2020 Jul 29; 21, pp: e923401. DOI: 10.12659/AJCR.923401. PMC: 7414837. PMID: 32726301 [Consulta: 21 desembre 2024].
* ↑ AlMoosa, ZA; AlFawaz, T; AlFawaz, F «Pott's puffy tumor due to Aspergillus fumigatus: A case report and review» (en anglès). Int J Pediatr Adolesc Med, 2016 Set; 3 (3), pp: 128-131. DOI: 10.1016/j.ijpam.2016.08.005. PMC: 6372439. PMID: 30805483 [Consulta: 21 desembre 2024].
* ↑ He, CA; Smith, RA; Wang, S; Arabian, S; Hasan, M «Tracheobronchitis Due to Invasive Aspergillus fumigatus in a Male With HIV With Minimal Imaging Findings» (en anglès). Cureus, 2021 Oct 15; 13 (10), pp: e18806. DOI: 10.7759/cureus.18806. PMC: 8592795. PMID: 34804665 [Consulta: 21 gener 2025].
* ↑ El Hoyek, N; Ghorayeb, J; Daou, I; Jamal, D; et al «A post-COVID-19 Aspergillus fumigatus posterior mediastinitis: Case report» (en anglès). SAGE Open Med Case Rep, 2022 Feb 28; 10, pp: 1-5. DOI: 10.1177/2050313X221081386. PMC: 8891915. PMID: 35251662 [Consulta: 6 febrer 2025].
* ↑ Tan, J; Shen, J; Fang, Y; Zhu, L; Liu, Y; Gong, Y; Zhu, H; et al «A suppurative thyroiditis and perineal subcutaneous abscess related with aspergillus fumigatus: a case report and literature review» (en anglès). BMC Infect Dis, 2018 Des 27; 18 (1), pp: 702. DOI: 10.1186/s12879-018-3617-4. PMC: 6307113. PMID: 30587135 [Consulta: 12 gener 2025].
* ↑ Sbibih, Y; Saddari, A; Ezrari, S; Benaissa, E; Ben Lahlou, Y; Hami, A; et al «Aspergillus fumigatus pericarditis: A rare case in a lupus patient» (en anglès). IDCases, 2025 Gen 12; 39, pp: e02151. DOI: 10.1016/j.idcr.2025.e02151. PMC: 11787701. PMID: 39896797 [Consulta: 14 febrer 2024].
* ↑ Benjanuwattra, J; Leelaviwat, N; Guerin, C; Patel, PU; et al «Empyema necessitans as a rare manifestation of Aspergillus fumigatus infection» (en anglès). Proc (Bayl Univ Med Cent), 2021 Des 16; 35 (2), pp: 193-194. DOI: 10.1080/08998280.2021.2008219. PMC: 8865263. PMID: 35261449 [Consulta: 15 desembre 2024].
* ↑ Taskin, E; Yavuz, U; Akbaba, D; Afacan, MY; Ozsahin MK; et al «Aspergillus fumigatus Septic Arthritis of the Wrist: A Report of a Rare Case in an Immunocompromised Patient» (en anglès). Cureus, 2023 Ag 17; 15 (8), pp: e43622. DOI: 10.7759/cureus.43622. PMC: 10504690. PMID: 37719571 [Consulta: 21 desembre 2024].
* ↑ Rothe, K; Rasch, S; Wantia, N; Poszler, A; Ulrich, J; Schlag, C; Huber, W; Schmid, RM; et al «Aspergillus fumigatus cholangitis in a patient with cholangiocarcinoma: case report and review of the literature» (en anglès). Infection, 2021 Feb; 49 (1), pp: 159-164. DOI: 10.1007/s15010-020-01487-4. PMC: 7851102. PMID: 32860594 [Consulta: 27 gener 2025].
* ↑ Deng, W; Jiang, Y; Qin, J; Chen, G; Lv, Y; Lei, Y; Luo, J; Hong, K; Huang, B; et al «Metagenomic Next-Generation Sequencing Assists in the Diagnosis of Mediastinal Aspergillus fumigatus Abscess in an Immunocompetent Patient: A Case Report and Literature Review» (en anglès). Infect Drug Resist, 2023 Mar 30; 16, pp: 1865-1874. DOI: 10.2147/IDR.S399484. PMC: 10069495. PMID: 37020798 [Consulta: 19 febrer 2025].
* ↑ Metta, H; Corti, M; Redini, L; Bruggesser, F; Arechavala, A; et al «Renal abscess due to Aspergillus fumigatus as the only sign of disseminated aspergillosis in a patient with AIDS» (en anglès). Rev Iberoam Micol, 2010 Set 30; 27 (3), pp: 136-139. DOI: 10.1016/j.riam.2009.09.004. ISSN: 2173-9188. PMID: 20346298 [Consulta: 2 gener 2025].
* ↑ Sagar, T; Sheoran, L; Prajapati, A; Khuraijam, B; et al «Aspergillus fumigatus cerebral abscess following hemodialysis: A case report» (en anglès). Curr Med Mycol, 2022 Des; 8 (4), pp: 32-36. DOI: 10.32598/CMM.2023.1323. PMC: 10509493. PMID: 37736610 [Consulta: 14 desembre 2024].
* ↑ Kalyani, P; Botsa, SM; Kumari, KS «Purification, structural elucidation and anticancer activity of a compound extracted from Aspergillus fumigatus strain MF-1» (en anglès). Arch Microbiol, 2021 Set; 203 (7), pp: 4635-4640. DOI: 10.1007/s00203-021-02453-w. ISSN: 1432-072X. PMID: 34169338 [Consulta: 11 desembre 2024].
* ↑ Mouafi, FE; Ibrahim, GS; Abo Elsoud, MM «Optimization of lovastatin production from Aspergillus fumigatus» (en anglès). J Genet Eng Biotechnol, 2016 Des; 14 (2), pp: 253-259. DOI: 10.1016/j.jgeb.2016.10.006. PMC: 6299852. PMID: 30647623 [Consulta: 11 desembre 2024].
* ↑ Onosakponome, I; Okwuenu, P; Oparaji, E; Ezugwu, AL; et al «Optimization and Production of Glucose Oxidase from a newly isolated strain of Aspergillus fumigatus» (en anglès). J Enzyme Engineering, 2022 Oct; 1 (1), pp: 39-48. DOI: 10.23977/enzyme.2022.010103. ISSN: 2616-2962 [Consulta: 3 març 2024].
* ↑ Kwon-Chung, KJ; Sugui, JA «What do we know about the role of gliotoxin in the pathobiology of Aspergillus fumigatus?» (en anglès). Med Mycol, 2009; 47 (Supl 1), pp: S97-S103. DOI: 10.1080/13693780802056012. PMC: 2729542. PMID: 18608908 [Consulta: 11 desembre 2024].
* ↑ Nieminen, SM; Kärki, R; Auriola, S; Toivola, M; Laatsch, H; Laatikainen, R; et al «Isolation and identification of Aspergillus fumigatus mycotoxins on growth medium and some building materials» (en anglès). Appl Environ Microbiol, 2002 Oct; 68 (10), pp: 4871-4875. DOI: 10.1128/AEM.68.10.4871-4875.2002. PMC: 126391. PMID: 12324333 [Consulta: 11 desembre 2024].
* ↑ PubChem «Fumagillin» (en anglès). NCBI, US National Library of Medicine, 2025 Gen 25 (rev); Compound Summary 6917655, pàgs: 37 [Consulta: 27 gener 2025].
* ↑ Molina, JM; Tourneur, M; Sarfati, C; Chevret, S; de Gouvello, A; Gobert, JG; et al «Fumagillin treatment of intestinal microsporidiosis» (en anglès). N Engl J Med, 2002 Jun 20; 346 (25), pp: 1963-1969. DOI: 10.1056/NEJMoa01292410.3390/toxins12010007. ISSN: 1533-4406. PMID: 12075057 [Consulta: 27 gener 2025].
* ↑ Guruceaga, X; Perez-Cuesta, U, Abad-Diaz de Cerio, A; Gonzalez, O; Alonso, RM, Hernando, FL; et al «Fumagillin, a Mycotoxin of Aspergillus fumigatus: Biosynthesis, Biological Activities, Detection, and Applications» (en anglès). Toxins (Basel), 2019 Des 20; 12 (1), pp: 7. DOI: 10.3390/toxins12010007. PMC: 7020470. PMID: 31861936 [Consulta: 27 gener 2025].
* ↑ Nierman, WC; Pain, A; Anderson, MJ; Wortman, JR; Kim, HS; Arroyo, J; Berriman, M; Abe, K; Archer, DB; Bermejo, C; Bennett, J; Bowyer, P; Chen, D; Collins, M; Coulsen, R; Davies, R; Dyer, PS; Farman, M; Fedorova, N; et al «Genomic sequence of the pathogenic and allergenic filamentous fungus Aspergillus fumigatus» (en anglès). Nature, 2005 Des 22; 438 (7071), pp: 1151-1156. DOI: 10.1038/nature04332. ISSN: 1476-4687. PMID: 16372009 [Consulta: 11 desembre 2024].

## Bibliografia

* Sugui, Janyce A.; Kwon-Chung, Kyung J.; Juvvadi, Praveen R.; Latgé, Jean-Paul; Steinbach, William J. Aspergillus fumigatus and Related Species (en anglès). Cold Spring Harb Perspect Med, 2014 Nov 6; 5 (2), pp: a019786. PMID: 25377144. DOI 10.1101/cshperspect.a019786 [Consulta: 11 desembre 2024].
* Morrissey, Catherine Orla; Kim, Hannah Y.; Duong, Tra-My N.; Moran, Eric; Alastruey-Izquierdo, Ana; Denning, David W.; Perfect, John R.; et al. Aspergillus fumigatus-a systematic review to inform the World Health Organization priority list of fungal pathogens (en anglès). Med Mycol, 2024 Jun 27; 62 (6), pp: myad129. PMID: 38935907. DOI 10.1093/mmy/myad129 [Consulta: 8 gener 2025].
* Luo, Ying; Ren, Jiaqi; Liang, Long; Qu, Jingge; et al. Correlation of Aspergillus fumigatus Sensitization with Mucus Plugging in COPD (en anglès). Int J Chron Obstruct Pulmon Dis, 2025 Gen 7; 20, pp: 57-63. PMID: 39802040. DOI 10.2147/COPD.S496521 [Consulta: 27 gener 2025].
* Tashiro, Masato; Nakano, Yuichiro; Shirahige, Tomoyuki; Kakiuchi, Satoshi; Fujita, Ayumi; et al. Comprehensive Review of Environmental Surveillance for Azole-Resistant Aspergillus fumigatus: A Practical Roadmap for Hospital Clinicians and Infection Control Teams (en anglès). J Fungi (Basel), 2025 Gen 25; 11 (2), pp: 96. PMID: 39997390. DOI 10.2147/COPD.S496521 10.3390/jof11020096 10.2147/COPD.S496521 [Consulta: 28 febrer 2025].

## Enllaços externs

* Mycology: Aspergillus Fumigatus (opportunistic fungus) Medicalblackbook. 2019 Set (anglès)
* Aspergillus fumigatus Aguirre, J. 2021 Set (castellà)